wickkiey/tamil-wikipedia-markdown huggingface dataset:
# சக் தே இந்தியா



## சக் தே இந்தியா

சக் தே இந்தியா (chak de India முன்னேறு இந்தியா)என்பது மகளிர் வளைதடிப் பந்தாட்ட விளையாட்டை(ஹாக்கி) மையப்படுத்தி 2007 ஆம் ஆண்டு எடுக்கப்பட்ட இந்திய இந்தி மொழித் திரைப்படம் ஆகும். ஆதித்ய சோப்ரா தயாரிப்பில் ஷிமித் அமின் இயக்க, 2004 ஆம் வெளியான மிராக்கிள் என்ற திரைப்படத்தை அடிப்படையாகக் கொண்டு ஜெய்தீப் சஹ்னி திரைக்கதை எழுதியிருந்தார். சலிம் சுலைமான் இசையில் வெளிவந்த இப்படத்தின் விளையாட்டு தொடர்பான காட்சிகள் ராப் மில்லர் அவர்களால் வடிவமைக்கப்பட்டிருந்தது. 2002 காமென்வெல்த் போட்டிகளில் இந்நிய மகளிர் ஹாக்கி அணி பரிசு வென்ற நிகழ்வினால் ஊக்குவிக்கபட்டு உந்தப்பட்டு கற்பனையாக இத்திரைப்படத்தின் கதையினை உருவாக்கினர். படத்தின் கதைகருவானது பெண்ணியம், பாலியல் ரீதியான பாரபட்சங்கள், இந்தியப் பிரிவினை வரலாறு, மதவெறி, இனம் மற்றும் பிராந்திய தப்பெண்ணங்கள் ஆகியவற்றைப் பற்றி பேசுகிறது.  

### கதை

டெல்லியில் நடக்கும் இந்தியா பாகிஸ்தான் ஹாக்கி இறுதிப்போட்டி காட்சியுடன் படம் சக் தே இந்தியா படம் தொடங்குகிறது. 1/0 என்ற எண்ணிக்கையில் முன்னிலையில் இருக்கும் பாகிஸ்தானிடம் பெனால்டி ஸ்ட்ரோக் வாய்ப்பில் ஷாட்டை தவறவிட்டு வெற்றி வாய்ப்பை இழக்கிறார் இந்திய அணியின் கேப்டன் கபீர்கான் (ஷாருக் கான்) பாகிஸ்தான் அணித்தலைவருடன் விளையாட்டு நட்பு ரீதியில் கைகுலுக்கும் படத்தை செய்தி நிறுவனங்கள் வெளியிட்டு கபீர்கான் வேண்டுமென்றே வெற்றி வாய்ப்பை தவறவிட்டதாக குற்றம் சாட்டுகின்றன. மத ரீதியான தப்பெண்ணத்தால் செய்யாத தவறுக்கு அவமானப்படுத்தப்பட்டு தன்னுடைய சொந்த வீட்டிலிருந்து தாயுடன் வெளியேறுகிறார் கபீர்கான்.  

பின்னர் 7 ஆண்டுகளுக்குப் பிறகு, இந்திய மகளிர் ஹாக்கி அணியின் பயிற்சியாளராக வருகிறார். மகளிர் குழுவில் உள்ள 16 விளையாட்டு வீரர்களும் இந்தியாவின் பன்முகத் தன்மையை பிரதிநிதித்துவப் படுத்தும் வகையில் பல்வேறு மாநிலங்களில் இருந்தும், கிராமம், நகரம், ஏழை, பணக்காரர் போன்று பல்வேறு அடுக்கு நிலைகளில் இருந்தும் வந்தவர்கள். இவர்கள் 16 பேரும் தங்களுக்குள்ளாகவே ஒற்றுமையின்றி சண்டையிட்டுக் கொள்கின்றனர். மேலும் இது மகளிர் அணி என்பதால் குடும்பம், உறவுகள், நிர்வாகம், சமூகம் உள்ளிட்ட வெளிநபர்களிடம் இருந்தும் பிரச்சனைகளை எதிர்கொள்கின்றர்.  

எந்நேரமும் சண்டை பிடிக்கும் 16 பேரையும் ஒருங்கிணைத்து, தன்னை மதிக்காத விளையாட்டு வீராங்கனைகளிடம் மரியாதையை சம்பாதித்து அணிக்கு சிறந்த முறையில் பயிற்சி அளித்தும் ஆண்கள் அணியை மட்டும் அணுப்பலாம். பெண்கள் அணி தேவையல்லை என்கிறது நிர்வாகம். பெண்கள் அணியுடன் ஆண்கள் அணியை மோதிப் பார்க்குமாறு சவால் விடுகிறார் கபீர்கான். போட்டியில் தோற்றாலும் நன்றாக விளையாடிதால் ஆஸ்திரேலியாவில் நடக்கும் உலகக்கோப்பை போட்டிக்கு மகளிர் அணியையும் அனுப்புகிறார்கள்.  

சவாலான அணிகளுடன் கபீர்கானின் வியூகங்களை துணைகொண்டு வெற்றியுடன் நாடு திரும்புகிறது மகளிர் அணி. குடும்பம், உறவு மற்றும் சமூகத்தால் மிக மரியாதையுடனும் கொண்டாட்டத்துடன் வரவேற்கப்படுகிறார்கள் இந்தி அணி வீராங்கனைகள். கபீர்கான் இழந்த நற்பெயரை மீட்டெடுத்துக் கொண்டு தனது தாயுடன் தன் ஊரில் உள்ள தன் மூதாதையர்களின் சொந்த வீட்டுக்கு திரும்புகிறார்.  

### விருதுகள்

சக் தே இந்தியா படமானது, சிறந்த பொழுதுபோக்கு மற்றும் மிகப் பிரபலமான படத்திற்கான தேசிய திரைப்பட விருது உள்ளிட்ட பல்வேறு விருதுகளை வென்றுள்ளது.  

### வெளியீடு
சக் தே இந்தியா திரைப்படம் உலகளாவிய திரையரங்குகளில் ஆகஸ்ட் 10, 2007 ஆம் ஆண்டு வெளியிடப்பட்டது.
# வார்ப்புரு:Solar Saros series 136

சாரோசு தொடர் 136 என்பது 18 ஆண்டுகள், 11 நாட்களுக்கு ஒரு தடவை இடம்பெறும் 71 கதிரவ மறைப்புகளின் நிகழ்வுகளாகும். சாரோசு தொடர் 1360 சூன் 14 இல் பகுதி மறைப்பாக ஆரம்பமானது. 1504 செப்டம்பர் 8 இல் முதலாவது வலயக் கதிரவ மறைப்பு நிகழ்ந்தது. இது ஒரு கலப்பு நிகழ்வாக 1612 நவம்பர் 22 முதல் 1703 சனவரி 17 வரை நிகழ்ந்து, முழுமையான கதிரவ மறைப்பாக 1721 சனவரி 27 இல் ஆரம்பித்தது. முழுமையான மறைப்பு 2496 மே 13 வரை தொடரும் இத்தொடர் 2622 சூலை 30 இல் பகுதி மறைப்பாக 71-ஆவது நிகழ்வாக முடிவடையும். இதன்மூலம் 1360 இல் ஆரம்பித்த இத்தொடர் 1262 ஆண்டுகளின் பின்னர் 2496 ஆம் ஆண்டில் நிறைவடையும். இத்தொடரின் மிக நீண்ட முழு மறைப்பு 1955 சூன் 20 இல் நிகழ்ந்தது. மொத்தம் 7 நிமிடங்கள், 7.74 செக்கன்கள் இது நீடித்தது. இந்தத் தொடரில் உள்ள அனைத்து கதிரவ மறைப்புகளும் நிலாவின் சந்திரனின் இறங்கு கணுவில் நிகழ்கின்றன.  
| 29 | 30 | 31 |  |
| --- | --- | --- | --- |
| ஏப். 25, 1865 | மே 6, 1883 | மே 18, 1901 |  |
| மே 29, 1919 | சூன் 8, 1937 | சூன் 20, 1955 |  |
| சூன் 30, 1973 | சூலை 11, 1991 | சூலை 22, 2009 |  |
| ஆக. 2, 2027 | ஆக. 12, 2045 | ஆக. 24, 2063 |  |
| செப் 3, 2081 | செப் 14, 2099 | செப் 26, 2117 | }<noinclude> |

</noinclude>
# 1955 சூன் 20 கதிரவ மறைப்பு


முழுமையான கதிரவ மறைப்பு ஒன்று 1955 சூன் 20 அன்று இடம்பெற்றது. புவிக்கும் ஞாயிறுக்கும் இடையே நிலா வரும் போது கதிரவ மறைப்பு முழுமையாகவோ அல்லது பகுதியாகவோ இடம்பெறுகிறது. நிலாவின் தோற்ற விட்டம் கதிரவனை விட அதிகமாக இருக்கும் போது முழுமையான மறைப்பு ஏற்படுகிறது. இதன்போது, கதிரவனின் நேர்க் கதிர்கள் அனைத்தும் புவிக்கு வருவது தடுக்கப்பட்டு புவி இரவாகிறது.  

1955 கதிரவ மறைப்பு மொத்தம் 7 நிமிடங்கள் 7.74 செக்கன்களுக்கு நீடித்திருந்தது. இதுவே சாரோசு தொடர் 136 இல் இடம்பெற்ற மிக நீண்ட கதிரவ மறைப்பும், 11-ஆம் நூற்றாண்டிற்குப் பின்னர் இடம்பெற்ற மிக நீண்ட மறைப்பும், அத்துடன் 2150 சூன் 25 இற்கு முன்னர் இடம்பெற்ற மிக நீண்ட கதிரவ மறைப்பும் ஆகும். முழுமையான மறைப்பு இந்தியப் பெருங்கடல் பகுதிக்கு மேலாக சீசெல்சு, மாலைத்தீவுகள் ஆகிய நாடுகளில் ஆரம்பித்து இலங்கை (கொழும்பு, யாழ்ப்பாணம் உட்பட), அந்தமான் தீவுகள், மியான்மர், தாய்லாந்து, கம்போடியா, லாவோசு, தென் வியட்நாம், பராசெல் தீவுகள், அதன் பின்னர் பிலிப்பீன்சு (மணிலா உட்பட), பசிபிக் தீவுகளான பலாவு, நுக்குமானு தீவுகள், ஆகியவற்றைக் கடந்து பின்னர் பப்புவா நியூ கினி, சொலமன் தீவுகள் வழியாக தென்மேற்கு பசிபிக் பெருங்கடலில் முடிவடைந்தது.  

## கண்காணிப்புகள்
தோக்கியோ பல்கலைக்கழகத்தின் தோக்கியோ வானியல் வான்காணகம் (தற்போது சப்பானின் தேசிய வானியல் வான்காணகத்துடன் இணைக்கப்பட்டுள்ளது) இலங்கைக்கு தமது ஆய்வாளர் குழுவை அனுப்பியது, ஆனால் மோசமான வானிலை காரணமாக கண்காணிப்பு தோல்வியடைந்தது. சப்பானின் ஐதரோகிராஃபிக் அலுவலகம் தெற்கு வியட்நாமின் குவாங் நகாய் மாகாணம், பின் சோன் மாவட்டத்தில் பின் துவான் மேற்குக் கடற்கரைக்கு ஒரு குழுவை அனுப்பியது. இக்குழுவின் முழு செயல்முறையும் மேகங்களாலோ மூடுபனியாலோ பாதிக்கப்படவில்லை. முந்தைய மொத்த கதிரவ மறைப்புகளுடன் ஒப்பிடும்போது இந்த மறைப்பின் முழுமையும் குறிப்பாக இருட்டாக இருந்தது என்றும், மறைப்பு நீண்டதாக இருந்ததாகவும் குழு கூறியது. குழு விண்மீன் புறணிகளின் பல படங்களை வெற்றிகரமாக எடுத்தது. ஐக்கிய அமெரிக்காவைச் சேர்ந்த சிறிய குழு தாய்லாந்தில் இருந்து முழு மறைப்பையும் பார்வையிட்டது. தாய்லாந்து அரச குடும்பத்தைச் சேர்ந்த சிலர், தலைநகர் பாங்காக்கின் வடக்கே உள்ள பிரா நகோன் சி அயுத்தயா மாகாணத்தில் இருந்து முழுமையான மறைப்பைக் கண்டனர். கூடுதலாக, தாய்லாந்து வானொலி தேசிய அளவில் முழு கதிரவ மறைப்பு குறித்த சிறப்பு நிகழ்ச்சியை முதல் தடவையாக ஒலிபரப்பியது  

## தொடர்பான மறைப்புகள்

### சாரோசு 136
# குலக்குறிச் சின்னம்

, ஒட்டாவா, ஒன்றாரியோ, கனடா]]  

தங்கள் குலக்குறிச் சின்னமாக வழிபட்ட காபாவின் உடைந்த கறுப்புக் கற்களின் வரைபடம்]]  

, பிரித்தானிய கொலம்பியா]]  

குலக்குறிச் சின்னம் (**totem**) என்பது பழங்குடி மக்களின் குடும்பம், கோத்திரம், குலம் மற்றும் பரம்பரைக் குழுவினர் சமய வழிபாட்டில் தெய்வீகமாகக் கருதப்படும் ஒரு ஆவி, புனிதமான பொருள் அல்லது ஒரு சின்னம் ஆகும். அமெரிக்கா கண்டம், ஆப்பிரிக்கா கண்டம் மற்றும் ஆஸ்திரேலிய தொல்குடி மக்கள் ஒவ்வொரு பிரிவினரும் தங்களுக்கென தனித்தனி குலக்குறிச் சின்னங்கள் கொண்டுள்ளனர். சிம்பாப்வே நாட்டில் ஒரே குலக்குறிச் சின்னத்தை வழிபடுபவர்கள் தங்களுக்குள் திருமணம் செய்வதில்லை. ஆபிரகாமிய சமய மக்கள் அரேபியாவின் காபாவில் உள்ள தெய்வீக கறுப்புக் கல்லை குலக்குறிச் சின்னமாக தொன்று தொட்டு வழிபட்டனர்.  

## இதனையும் காண்க
- குலக்குறிக் கம்பம்
# கலாமண்டலம் கங்காதரன்

**கலாமண்டலம் கங்காதரன்** (Kalamandalam Gangadharan) (பிறப்பு:1936 சூன் 26 - இறப்பு: 2015 ஏப்ரல் 26) இவர் கேரளாவைச் சேர்ந்த ஒரு முக்கிய கதகளி இசைக்கலைஞராவார். இவரது தனித்துவமான ஒழுங்குமுறையும் உச்சரிப்பும் கேரளாவிற்கு உள்ளேயும் வெளியேயும் ஒரு பெரிய பார்வையாளர்களைப் பெற்றுள்ளது. இவர் கலாமண்டலம் நீலகண்டன் நம்பீசனின் மிக முக்கியமான சீடராகவும், கதகளி இசைக்கலைஞர்களின் பல பிற்கால தலைமுறைகளின் ஆசிரியரகவும் இருந்தார். கேரளாவின் இரண்டு பாரம்பரிய கலை வடிவங்களான கதகளி மற்றும் கூடியாட்டம் ஆகியவற்றின் மறுமலர்ச்சிக்கு அர்ப்பணிக்கப்பட்ட ஒரு அமைப்பான **மார்கியில்** வருகை பேராசிரியராக இருந்தார். 2006 ஆம் ஆண்டில், சங்கீத நாடக அகாதமி விருதினால் கௌரவிக்கப்பட்டார்.  

## ஆரம்ப கால வாழ்க்கை
கங்காதரன் 1936 ஜூன் 26 அன்று கேரளத்தின் கொல்லத்தின் ஓயூரில் பிறந்தார். இவரது பெற்றோர் புத்தன்மதத்தில் சங்கரன் பிள்ளை மற்றும் பார்வதியம்மா என்பராவார். தனது பத்து வயதில், கடக்காவூர் வேலுகுட்டி நாயரின் மாணவராக குரல் இசையைக் கற்கத் தொடங்கினார்.  

## கல்வி மற்றும் பிற்கால வாழ்க்கை
கர்நாடக இசையில் அடிப்படைப் பயிற்சிகளை முடித்த இவர் தனது 17 ஆவது வயதில் கேரள கலாமண்டலத்தில் சேர்ந்தார். தனது படிப்புகளை முடித்த உடனேயே கேரள கலாமண்டலத்தில் கற்பிக்கத் தொடங்கினார். கலாமண்டலத்திலிருந்து கதகளி இசையின் பாடத்திட்டத்தை வெற்றிகரமாக முடித்த முதல் மாணவர்களில் கலாமண்டலம் கங்காதரனும் ஒருவர். சிறந்த கதகளி இசைக்கலைஞர் முண்டயா வெங்கிட கிருட்டிண பாகவதரின் கீழ் மூன்று மாதங்கள் பயிற்சி பெற்றார். பின்னர், 24ஆவது வயதில், இவர் தான் படித்தப் பள்ளியிலேயே ஆசிரியரானார். 1991இல், கலாமண்டலத்திலிருந்து அதன் துணை முதல்வராக ஓய்வு பெற்றார். அவரது மாணவர்கள் மற்றும் பின்தொடர்பவர்களால் அவர் *ஆசான்* ('ஆசிரியர்' என்று பொருள்) என்று செல்லப்பெயர் பெற்றார். அவரது பிரபல மாணவர்களில் சிலர் கலாமண்டலம் ஐதர் அலி, சங்கரன் எம்ப்ராந்திரி, கலாமண்டலம் அரிதாஸ் மற்றும் கலாமண்டலம் சுப்பிரமணியம் ஆகியோர்.  

இவர் தனது வாழ்நாளில், கேரளா, இந்தியா மற்றும் ஜப்பான், அமெரிக்கா, ஆஸ்திரேலியா, சீனா, பிஜி, இந்தோனேசியா மற்றும் ஈரான் உள்ளிட்ட பல வெளிநாட்டு நாடுகளில் பல கதகளி நடன நிகழ்ச்சிகளை நிகழ்த்தியுள்ளார்.  

## விருதுகள்
2006 ஆம் ஆண்டில், கலாமண்டலம் காந்தாரன் மதிப்புமிக்க சங்கீத நாடக அகாதமி விருதை அப்போதைய இந்திய குடியரசுத் தலைவர் ஆ. ப. ஜெ. அப்துல் கலாம் அவர்களிடமிருந்து பெற்றார். இவர் கலாமண்டலம் விருது, குருவாயூரப்பன் விருது, கேரள சங்கீத நாடக அகாடமி விருது மற்றும் பல விருதுகளைப் பெற்றுள்ளார். இவரது தனித்துவமான ஒழுங்குமுறை மற்றும் உச்சரிப்பு இவருக்கு கேரளாவிலும் வெளியேயும் ஒரு பெரிய ரசிகர் பட்டாளத்தை ஈட்டியுள்ளது. இவர் மார்கியில் வருகை பேராசிரியராக பணியாற்றியுள்ளார்.  

## குடும்பம்
இவருக்கு சத்தியம்மா என்ற மனைவியும் , அரிதாஸ் மற்றும் சிறீகுமார் என்ற இரு மகன்கள் உள்ளனர். மகள் பிந்து, பேரன்கள் கோபிகிருட்டிணன், விஷ்ணு தாஸ் மற்றும் பெரிய பேத்திகள் லட்சுமி, கௌரி மற்றும் மாளவிகா ஆகியோர் உள்ளனர்.  

கௌரி பிரியா தனது தாத்தாவின் அடிச்சுவடுகளைப் பின்பற்றி இந்திய பாரம்பரிய நடனமான மோகினியாட்டத்துக்காக கேரள கலாமண்டலத்திற்கு தேர்வு செய்யப்பட்டுள்ளார்.
# வார்ப்புரு:Solar Saros series 130

சாரோசு தொடர் 130 என்பது 18 ஆண்டுகள், 11 நாட்களுக்கு ஒரு தடவை இடம்பெறும் 73 கதிரவ மறைப்புகளின் நிகழ்வுகளாகும். சாரோசு தொடர் 1096 ஆகத்து 20 இல் பகுதி மறைப்பாக ஆரம்பமானது. முழுமையான கதிரவ மறைப்பாக 1475 ஏப்ரல் 5 இல் ஆரம்பித்தது. முழுமையான மறைப்புகள் 2232 சூலை 18 வரை தொடரும். இத்தொடரில் வலயக் கதிரவ மறைப்பு எதுவும் இடம்பெறாது. இத்தொடர் 73-ஆவது நிகக்ழ்வில் பகுதி மறைப்பாக 2394 அக்டோபர் 25 இல் முடிவடையும். இத்தொடரில் மிக நீண்ட முழுமையான மறைப்பு 1619 சூலை 11 இல் 6 நிமிடங்கள் 41 செக்கன்கள் நீடித்தது. இந்தத் தொடரில் உள்ள அனைத்து கதிரவ மறைப்புகளும் நிலாவின் சந்திரனின் இறங்கு கணுவில் நிகழ்கின்றன.  

| 43 | 44 | 45 |
| --- | --- | --- |
| நவம்பர் 30, 1853 | திசம்பர் 12, 1871 | திசம்பர் 22, 1889 |
| சனவரி 3, 1908 | சனவரி 14, 1926 | சனவரி 25, 1944 |
| பெப்ரவரி 5, 1962 | பெப்ரவரி 16, 1980 | பெப்ரவரி 26, 1998 |
| மார்ச் 9, 2016 | மார்ச் 20, 2034 | மார்ச் 30, 2052 |
| ஏப்ரல் 11, 2070 | ஏப்ரல் 21, 2088 | மே 3, 2106 |
| மே 14, 2124 | மே 25, 2142 | சூன் 4, 2160 |
| சூன் 16, 2178 | சூன் 26, 2196 | சூலை 8, 2214 |
| சூலை 18, 2232 | சூலை 30, 2250 | ஆகத்து 9, 2268 |
| ஆகத்து 20, 2286 | }<noinclude> |  |

</noinclude>
# 1871 திசம்பர் 12 கதிரவ மறைப்பு


முழுமையான கதிரவ மறைப்பு ஒன்று 1871 திசம்பர் 12 இல் நிகழ்ந்தது. புவிக்கும் கதிரவனுக்கும் இடையே நிலா வரும் போது கதிரவ மறைப்பு முழுமையாகவோ அல்லது பகுதியாகவோ இடம்பெறுகிறது. நிலாவின் தோற்ற விட்டம் கதிரவனுடையதை விட அதிகமாக இருக்கும் போது முழுமையான மறைப்பு ஏற்படுகிறது. இதன்போது, கதிரவனின் நேர்க் கதிர்கள் அனைத்தும் புவிக்கு வருவது தடுக்கப்பட்டு புவி இரவாகிறது. முழுமையான மறைப்பு புவியின் மேற்பரப்பு முழுவதும் ஒரு குறுகிய பாதையில் நிகழ்கிறது, பகுதி சூரிய மறைப்பு ஆயிரக்கணக்கான கிலோமீட்டர் அகலத்தை சுற்றியுள்ள பகுதியில் தெரியும்.  

## அவதானிப்புகள்
- இலங்கையில் யாழ்ப்பாணத்தில் முழுமையான சூரிய கிரகணம் இந்நாளில் அவதானிக்கப்பட்டது. இங்கிலாந்தின் வானியலாளர் நோர்மன் லொக்கியர் தலைமையில் ஒரு அறிவியலாளர் குழு இதனைப் பார்வையிடுவதற்கு யாழ்ப்பாணம் வந்தது.

## தொடர்பான மறைப்புகள்
### சாரோசு 130
# அப்சர்



**அப்சர்** என்று அறியப்படும் **மொஹமட் அப்சர்** என்பவர் தமிழ்த் தொலைக்காட்சி நடிகர் ஆவார். இவர் 1998ஆம் ஆண்டு நிம்மதி உங்கள் சாய்ஸ் என்ற தொடரின் மூலம் நடிப்புத்துறைக்கு அறிமுகமானார். அதை தொடர்ந்து செல்வி, அகல்யா (2004-2006), பொம்மலாட்டம் (2012-2016) போன்ற பல தொடர்களில் நடித்ததன் மூலம் அறியப்படும் நடிகர் ஆவனார்.  

## வாழ்க்கை
மொஹமட் அப்சர் 1 சனவரி 1984ஆம் ஆண்டு சென்னையில் சௌகார்பேட்டையில் ஒரு தமிழ் முஸ்லிம் குடும்பத்தில் பிறந்தார். 7 செப்டம்பர் 2005 இல் பிரபல தமிழ் நடிகை இந்திரஜா என்பவரை காதலித்து திருமணம் செய்து கொண்டார். இவர்களுக்கு ஒரு பெண் குழந்தை உண்டு.  

## தொடர்கள்
**-
! ஆண்டு
! தொடர்
! கதாபாத்திரம்
! அலைவரிசை**

| 1998 | நிம்மதி உங்கள் சாய்ஸ் | சன் தொலைக்காட்சி |  |
| --- | --- | --- | --- |
| 1999-2000 | சொந்தம் |  |  |
| 2001-2003 | அலைகள் |  |  |
| 2004-2006 | அகல்யா | சிவா |  |
| 2005-2006 | செல்வி |  |  |
| 2006-2009 | பந்தம் |  |  |
| 2007-2012 | வசந்தம் |  |  |
| 2008-2009 | கல்யாண பரிசு | கலைஞர் தொலைக்காட்சி |  |
| 2009-2010 | எங்கே பிராமணன் | ஜெயா தொலைக்காட்சி |  |
| 2012-2016 | பொம்மலாட்டம் | மதன்/கதிர் | சன் தொலைக்காட்சி |
| 2013-2014 | உறவுகள் சங்கமம் | ராஜ் தொலைக்காட்சி |  |
| பைரவி ஆவிகளுக்குப் பிரியமானவள் | சன் தொலைக்காட்சி |  |  |
| 2015-2016 | என் இனிய தோழியே | சத்யா | ராஜ் தொலைக்காட்சி |
| 2016-2018 | தாமரை | ராஜீவ் ராகவன் | சன் தொலைக்காட்சி |
| 2019 – ஒளிபரப்பில் | பாண்டவர் இல்லம் | நல்ல சுந்தரம் |  |
# முக்தா எஸ். சுந்தர்

**முக்தா எஸ். சுந்தர்** (Muktha S. Sundar) என்பவர் ஒரு இந்திய திரைப்பட இயக்குநர் மற்றும் ஒளிப்பதிவாளர் ஆவார். இவர் பெரும்பாலும் தமிழ்ப் படங்களில் பணியாற்றியுள்ளார். திரைப்படத் தயாரிப்பாளர் முக்தா சீனிவாசனின் மகனான இவர், *கோடை மழை* (1986) படத்தை முதன்முதலில் இயக்கினார். பின்னர் *சின்ன சின்ன ஆசைகள்* (1989) *எதிர்காற்று* (1990) மற்றும் *வேதாந்த தேசிகா ஹா என்ற சமஸ்கிருதத்த படங்களில் பணியாற்றினார்.*  

## தொழில்
திரைப்பட இயக்குநரும் தயாரிப்பாளருமான முக்தா சீனிவாசனின் மகனான சுந்தர் தனது தந்தையின் தயாரிப்பில் *கோடை மழை* (1986) படத்தின் மூலம் இயக்குநராக அறிமுகமானார். சுந்தர் அமெரிக்க திரைப்பட நிறுவனத்தில் ஒளிப்பதிவில் படிப்பை முடித்திருந்தார், மேலும் அவரது தந்தையின் தயாரிப்புகளான *கதாநாயகன்* (1988), *வாய்க் கொழுப்பு* (1989) மற்றும் *பிரம்மச்சாரி* (1992) உள்ளிட்ட படங்களில் ஒளிப்பதிவாளராக பணியாற்றினார்.   பின்னர் *சின்ன சின்ன ஆசைகள்* (1989), *எதிர்காற்று* (1990) மற்றும் விக்ரம் முன்னணி பாத்திரத்தில் நடித்த கண்களின் வார்த்தைகள் (1989) ஆகிய பங்களை இயக்கினார்.  

நகைச்சுவை பரபரப்பு திரைப்படமான *பத்தாயிரம் கோடி* (2013) திரைப்படத்தின் மூலம் சுந்தர் திரைத்துறைக்கு மீண்டும் வந்தார், இதில் துருவ் பண்டாரி மற்றும் விவேக் ஆகியோர் முக்கிய கதாபாத்திரங்களில் நடித்தனர். இந்த படத்தின் தயாரிப்பானது 2011 இன் பிற்பகுதியில் தொடங்கி, 2013 சனவரியில் 2013 வெளிவந்தது.  

சுந்தர் தற்போது துஷ்யந்த் ஸ்ரீதர் நடிக்கும் சமஸ்கிருதத்த படமான வேதாந்த தேசிகா ஹே என்ற படத்தை 2018 நிறைவு செய்துள்ளார். | url = https://www.youtube.com/watch?v=VQZprbc0zJQ }}  

## திரைப்பட வரலாறு
| 1986 | *கோடை மழை* |  |
| --- | --- | --- |
| 1989 | *சின்ன சின்ன ஆசைகள்* |  |
| 1990 | *எதிர்காற்று* |  |
| 1998 | *கண்களின் வார்த்தைகள்* |  |
| 2013 | *பத்தாயிரம் கோடி* |  |
| 2018 | *வேதாந்த தேசிகா ஹா* | } |
# முக்தா பிலிம்ஸ்

**முக்தா பிலிம்ஸ்** (*Muktha Films*) என்பது தமிழ் நாட்டில் செயல்பட்ட ஒரு திரைப்பட தயாரிப்பு நிறுவனமாகும். இந்த நிறுவனமானது இயக்குநர் முக்தா சீனிவாசன் மற்றும் அவரது சகோதிரான முக்தா இராமசாமி ஆகியோரால் துவக்கப்பட்டது.  
## வரலாறு
ஒருங்கிணைந்த தஞ்சை மாவட்டத்தில், பாபநாசம் அருகே மணப்புரம் என்ற கிராமத்தைச் சேர்ந்த வெங்கடச்சாரியார், செல்லம்மாள் தம்பதியின் மகன்களாகப் பிறந்தவர்கள் இராமசாமியும் சீனிவாசனும். 1945 இல் ராமசாமி மாடர்ன் தியேட்டர்சில் தட்டச்சராகப் பணியில் சேர்ந்தார். தட்டச்சராக இருந்த நிலையில் டி. ஆர். சுந்தரத்தின் காரியதரிசி என்ற பொறுப்புக்கு உயர்ந்தார். தன் சகோதிரர் சீனிவாசனை அழைத்துவந்து டி. ஆர் சுந்தரத்திடம் உதவி இயக்குநராக சேர்த்துவிட்டார். சில காலத்துக்குப் பிறகு தனியாக படங்களை இயக்கத் துவங்கினார் சீனிவாசன் இதன் பிறகு சகோதிரர்கள் இருவரும் இணைந்து இராமசாமியின் மகளான முக்தா பெயரில் 1960 இல் ‘முக்தா பிலிம்ஸ்’ திரைப்பட தயாரிப்பு நிறுவனத்தைத் துவக்கினர். முதல் படமாக பனித்திரை படத்தை தயாரித்து முக்தா சீனிவாசன் இயக்கினார். அதன் பிறகு சகோதிரர்களின் பெயரோடு முக்தா என்ற பெயர் இணைந்தது. இந்த திரைப்பட நிறுவனமானது மொத்தம் 41 படங்களைத் தயாரிகத்துள்ளது.  
### தயாரித்த திரைப்படங்கள் (முழுமையான பட்டியல் அல்ல)
- பனித்திரை
- இதயத்தில் நீ
- பூஜைக்கு வந்த மலர்
- தேன் மழை
- நிறைகுடம்
- அருணோதயம்
- தவப்புதல்வன்
- சூரியகாந்தி
- அந்தமான் காதலி
- இமயம்
- அன்பைத்தேடி
- நினைவில் நின்றவள்
- பொம்மலாட்டம் (1968)
- பொல்லாதவன்
- கீழ்வானம் சிவக்கும்
- சிவப்பு சூரியன்
- சிம்லா ஸ்பெஷல்
- பரிட்சைக்கு நேரமாச்சு
- நாயகன்
- கதாநாயகன்
- வாய்க் கொழுப்பு
- அவன் அவள் அது

=
# முக்தா இராமசாமி


**முக்தா இராமசாமி** (Muktha Ramaswamy) என்பவர் ஒரு இந்திய திரைப்பட தயாரிப்பாளராவார். இவர் பெரும்பாலும் தமிழ் திரையுலகில் பணிபுரிந்துள்ளார். இவர் பிரபல இயக்குனரான முக்தா சீனிவாசனின் அண்ணன் ஆவார்.  

## வாழ்க்கை
இவர் ஒருங்கிணைந்த தஞ்சாவூர் மாவட்டத்தின், பாபநாசம் அருகே மணப்புரம் என்ற கிராமத்தில் வெங்கடச்சாரியார், செல்லம்மாள் இணையருக்கு மகன்களாகப் பிறந்தார். 1945 இல் ராமசாமி மாடர்ன் தியேட்டர்சில் தட்டச்சராகப் பணியில் சேர்ந்தார். தட்டச்சராக இருந்த நிலையில் டி. ஆர். சுந்தரத்தின் காரியதரிசி என்ற பொறுப்புக்கு உயர்ந்தார். தன் சகோதிரர் சீனிவாசனை அழைத்துவந்து டி. ஆர் சுந்தரத்திடம் உதவி இயக்குநராக சேர்த்துவிட்டார். பிறகு தனியாக படங்களை இயக்கத் துவங்கினார் சீனிவாசன். பிறகு சகோதிரர்கள் இருவரும் இணைந்து இராமசாமியின் மகளான முக்தா பெயரில் 1960 இல் ‘முக்தா பிலிம்ஸ்’ திரைப்பட தயாரிப்பு நிறுவனத்தைத் துவக்கினர். முதல் படமாக பனித்திரை படத்தை தயாரித்து முக்தா சீனிவாசன் இயக்கினார். அதன் பிறகு இவர்களின் பெயரோடு முக்தா என்ற பெயர் இணைந்தது.  
## திரைப்படங்கள்
| 1961 | பனித்திரை | தமிழ் |  |
| --- | --- | --- | --- |
| 1967 | தவப்புதல்வன் | தமிழ் |  |
| 1968 | பொம்மலாட்டம் | தமிழ் |  |
| 1969 | நிறை குடம் | தமிழ் |  |
| 1971 | அருணோதயம் | தமிழ் |  |
| 1973 | அன்பைத்தேடி | தமிழ் |  |
| 1978 | அந்தமான் காதலி | தமிழ் |  |
| 1979 | இமயம் | தமிழ் |  |
| 1982 | சிம்லா ஸ்பெஷல் | தமிழ் |  |
| 1982 | பரீட்சைக்கு நேரமாச்சு | தமிழ் |  |
| 1983 | சிவப்பு சூரியன் | தமிழ் |  |
| 1984 | இருமேதைகள் | தமிழ் |  |
| 1985 | ஓரு மலரின் பயணம் | தமிழ் |  |
| 1988 | கதாநாயகன் | தமிழ் | } |
# வார்ப்புரு:Solar Saros series 132

2019 திசம்பர் 26 மறைப்பு சாரோசு தொடர் 132 இன் 46-ஆவது நிகழ்வாகும். இத்தொடரின் நிகழ்வுகள் 18 ஆண்டுகள் 11 நாட்களுக்கு ஒரு தடவை இடம்பெறுகின்றன. இத்தொடரில் மொத்தம் 71 மறைப்புகள் நிகழ்கின்றன. இத்தொடரின் முதலாவது நிகழ்வு 1208 ஆகத்து 13 இல் பகுதி மறைப்பாக இடம்பெற்றது. இத்தொடரில் 1569 மார்ச் 17 முதல் 2146 மார்ச் 12 வரை வளைய மறைப்புகளும், 2164 மார்ச் 23 முதல் 2183 ஏப்ரல் 3 வரை கலப்பு மறைப்புகளும் நிகழ்கின்றன. 2200 ஏப்ரல் 14 முதல் 2308 சூன் 19 வரை முழுமையான கதிரவ மறைப்புகள் நிகழ்கின்றன. இத்தொடரின் கடைசி நிகழ்வு (இல. 71) 2470 செப்டம்பர் 25 இல் பகுதி மறைப்பாக நிகழும். இத்தொடரின் மிக நீண்ட மறைப்பு வளைய மறைப்பாக 6 நிமிடங்கள் 56 செக்கன்களுக்கு 1641 மே 9 இல் நிகழ்ந்தது. மிக நீண்ட முழுமையான மறைப்பு 2290 சூன் 8 இல் 2 நிமிடங்கள் 14 செக்கன்களுக்கு நீடிக்கும். இந்தத் தொடரில் உள்ள அனைத்து கதிரவ மறைப்புகளும் நிலாவின் இறங்கு கணுவில் நிகழ்கின்றன.  
| 28 | 29 | 30 |
| --- | --- | --- |
| சூன் 11, 1695 | சூன் 22, 1713 | சூலை 4, 1731 |
| சூலை 14, 1749 | சூலை 25, 1767 | ஆகத்து 5, 1785 |
| ஆகத்து 17, 1803 | ஆகத்து 27, 1821 | செப்டம்பர் 7, 1839 |
| செப்டம்பர் 18, 1857 | செப்டம்பர் 29, 1875 | அக்டோபர் 9, 1893 |
| அக்டோபர் 22, 1911 | நவம்பர் 1, 1929 | நவம்பர் 12, 1947 |
| நவம்பர் 23, 1965 | திசம்பர் 4, 1983 | திசம்பர் 14, 2001 |
| திசம்பர் 26, 2019 | சனவரி 5, 2038 | சனவரி 16, 2056 |
| சனவரி 27, 2074 | பெப்ரவரி 7, 2092 | }<noinclude> |

</noinclude>
# அம்லோடிபின்


பொதுவான பக்க விளைவுகளில் வீக்கம், சோர்வு, வயிற்று வலி மற்றும் குமட்டல் ஆகியவை அடங்கும். கடுமையான பக்க விளைவுகளில் குறைந்த இரத்த அழுத்தம் அல்லது மாரடைப்பு இருக்கலாம். கர்ப்ப காலத்தில் பயன்பாடு பாதுகாப்பானதா அல்லது தாய்ப்பாலூட்டலின் போது கொடுப்பது பாதுகாப்பானதா என்பது தெளிவாகத் தெரியவில்லை. கல்லீரல் பிரச்சினைகள் உள்ளவர்கள் மற்றும் வயதான நகர்களில் பயன்படுத்தப்படும்போது, அளவைக் குறைக்க வேண்டும். இரத்த நாள விரிவூக்க செயல்பாட்டின் மூலம் அம்லோடிபின் பகுதியளவு செயல்படுகிறது. இது டைஹைட்ரோபிரிடின் வகையின் நீண்ட காலமாக செயல்படும் கால்சியம் கால்வாய் தடுப்பான் ஆகும்.  

அம்லோடிபின் 1982 ஆம் ஆண்டில் காப்புரிமை பெறப்பட்டது மற்றும் 1990 ஆம் ஆண்டில் மருத்துவ பயன்பாட்டிற்கு ஒப்புதல் அளிக்கப்பட்டது. உலக சுகாதார அமைப்பானது அவசியமான மிகவும் பயனுள்ள மற்றும் பாதுகாப்பான மருந்துகளை பட்டியலிடுகிறது. உலக சுகாதார அமைப்பின் அத்தியாவசிய மருந்துகளின் அத்தகைய பட்டியலில் உள்ளது. இது பொதுவான மருந்தாக கிடைக்கிறது.  

## மருத்துவப் பயன்கள்
அம்லோடிபின் உயர் இரத்த அழுத்தம் மற்றும் குருதி ஊட்டக்குறை இதய நோய் உள்ள நபர்களில் உடல் மற்றும் மனவெழுச்சி சார்ந்த மார்பு நெரிப்பு அல்லது இதய செயலிழப்பு இல்லாத குழலிசிவு நெரிப்பு ஆகியவை தொடர்பான சிகிச்சைகளில் பயன்படுகிறது. உயர் இரத்த அழுத்தம் அல்லது குருதி ஊட்டக்குறை இதய நோயை நிர்வகிப்பதற்கான ஒற்றை சிகிச்சை அல்லது கூட்டு சிகிச்சையாக இதைப் பயன்படுத்தலாம். அம்லோடிபினை பெரியவர்கள் மற்றும் 6–17 வயதுடைய குழந்தைகளுக்கு வழங்கலாம். அம்லோடிபின் உள்ளிட்ட கால்சியவழித் தடுப்பான்கள் மற்ற வகை இரத்த அழுத்தத்தைக் குறைக்கும் மருந்துகளை விட பக்கவாதத்திற்கு எதிராக அதிக பாதுகாப்பை வழங்கக்கூடும்.  

ரேய்நாவ்ட் நோய்க்குறிக்கான மருந்தியல் நிர்வாகத்தில் முதல் தெரிவாக அம்லோடிபின் மற்றும் அதனுடன் இதர கால்சியவழித் தடுப்பான்கள் அமைகின்றன.  

## மருந்தாக்கவியல்
அம்லோடிபின் ஒரு நீடித்து செயல்படும் கால்சியம்வழி எதிர் வினையூக்கியாகும். இது செல் சவ்வுகளில் கால்சியம் அயனி உட்பாய்வை தேர்ந்தெடுத்த முறையில் தடுக்கும். இது நோயுணர்வு சமிக்ஞை மற்றும் வலி உணர்வில் ஈடுபட்டுள்ள, தசை செல்களில் எல்-வகை கால்சிய வழிகளையும், மைய நரம்பு மண்டலத்தில் என்-வகை கால்சிய வழிகளையும் குறிவைக்கிறது. அம்லோடிபினானது, மென்மையான தசைச் செல்களில் கால்சியம் உட்பாய்வைத் தடுப்பதற்கான சுருங்கும் செயல்பாட்டைத் தடுக்கும் விளைவினை அம்லோடிபின் கொண்டுள்ளது.  

## தீய விளைவுகள்
அமோலோடிபினின் சில பொதுவான அளவைச் சார்ந்த பாதகமான விளைவுகளுள் இரத்த நாள விரிவு விளைவுகள், புற உடலில் நீர்கோப்பு, தலைச்சுற்றல், படபடப்பு மற்றும் சிவந்து போதல் ஆகியவை அடங்கும். புறஉடல் நீர்க்கோவை(திசுக்களில் திரவம் குவிதல்) 10-மி.கி மருந்தளவில் 10.8% வீதத்தில் நிகழ்கிறது. (மருந்தற்ற மருந்து 0.6% க்கு எதிராக), இது ஆண்களை விட பெண்களில் மூன்று மடங்கு அதிகம்.
# நாகவுர் கோட்டை

**நாகவுர் கோட்டை** (ஆங்கிலம்:Nagaur) கோட்டை இந்தியாவின் ராஜஸ்தான் மாநிலத்தில் உள்ள நாகவுர் மாவட்டத்தின் தலைமையிடமான நாகவுர் நகரத்தில் உள்ளது. நாகவுர் மாவட்டம், ஜோத்பூர் மற்றும் பிகானேர் மாவட்டங்களுக்கு இடையே உள்ளது.  

## வரலாறு
நாகவுர் கோட்டை இந்தியாவின் பண்டைய நாகவான்சி சத்திரியரால் கட்டப்பட்ட வரலாற்று முக்கியத்துவம் வாய்ந்த கோட்டை. சத்திரிய ஆட்சியாளர்கள் நாகவுரில் நீண்ட காலம் ஆதிக்கம் செலுத்தினர். நாகவுர் ஆட்சியாளர் சித்தோர்களின் சிசோடியாக்களுக்கு பலமுறை திரை செலுத்த வேண்டிய கட்டாயம் ஏற்பட்டது. அதே நேரத்தில் ஜோத்பூ<nowiki/>ரின் ரத்தோர்களால் அவர்களின் நிலங்கள் மெதுவாக இணைக்கப்பட்டன.  

இடைக்கால சகாப்தத்தில், நாகவுர் நகரம் குஜராத் மற்றும் சிந்துவிற்கு வடக்கேயும், முல்தானில் இருந்து சிந்துவைக் கடக்கும் இடத்திற்கு மேற்கேயும் அமைந்தது. கோட்டையின் பாதுகாப்பு அதன் ஆட்சியாளர்களின் இராணுவ மற்றும் பொருளாதார சக்தியைப் பொறுத்தது. கசானவித்து வம்ச படையெடுப்புகளின் காலத்திலிருந்து நாகவுர் சக்திவாய்ந்த சவுகான் குலத்தின் கீழ் இருந்தது. இந்த ஆட்சியாளர்களின் தொடர்ச்சியானது 12 ஆம் நூற்றாண்டின் முடிவில் மூன்றாம் பிருத்விராஜ் சவுகான் ஆட்சிக்காலம் வரை இருந்தது. கியாசுத்தீன் பால்பன் சுல்தானாக மாறுவதற்கு முன்பு, இந்த பாலைவன நகரத்தை மையமாகக் கொண்ட பரந்த நிலப்பரப்பான நாகவுர் நகரம் படையெடுப்பாளர்களின் கீழ் வந்தது என்பது தெளிவாகிறது. ஆனால் அஜ்மீர் மற்றும் தில்லிக்கு இடையிலான பரந்த நிலங்களில் குட்டி இந்து தலைவர்கள் (ஏராளமான சாதிகளைச் சேர்ந்தவர்கள்) இருந்ததைப் போலவே, அஜ்மீருக்கும் நாகவுருக்கும் இடையிலான நிலங்களிலும் இதுபோன்ற நில உரிமையாளர்கள் இருந்தார்கள். முஸ்லிம்களுக்கு நில வருவாயை செலுத்தி அவர்களின் இராணுவத்தில் சேரலாம்.  

அஜ்மீருக்கும் நாகவுருக்கும் இடையிலான மற்றொரு ஒற்றுமை, ஆரம்பத்தில் இரு இடங்களிலும் சூபி ஆலயங்களை நிறுவியது. நாகவுருக்கு வந்த ஆரம்பகால சூபிக்களில் ஒருவர் சுல்தான் தர்கின். இவரது சன்னதி இந்து ஆட்சியின் போது நிறுவப்பட்டது. குவாஜா மொய்னுதீன் அஜ்மீரில் சிஷ்டி சூபி ஒழுங்கை நிறுவிய பின்னர் அவரது சீடர்களில் ஒருவரான அமீதுதீன் நாகவுருக்கு வந்தார். அமீதுதீன் தனது போதனைகளில் சில இந்து கொள்கைகளுக்கு இடமளித்தார். அவர் சைவ உணவு உண்பவராக மாறி, தனது சன்னதியில் ஒரு பசுவை அன்பாக வளர்த்தார்.  

1306 ஆம் ஆண்டில் மங்கோலிய இராணுவம் கோகர்களுடன் சேர்ந்து நாகவுரை அழித்தது. கல்ஜி துருக்கியர்களின் நிலங்களை சுதந்திர ராசபுத்திர ஆட்சியாளர்கள் கைப்பற்றத் தொடங்கினர். இந்த விரிவாக்கத்தின் மத்தியில் அவர்கள் ஜெய்சல்மர், சித்தோர் மற்றும் சிவானா போன்ற முக்கியமான ராசபுத்திர கோட்டைகளை இழந்தனர். அதே நேரத்தில் கொரில்லா யுத்தம் மார்வார் மற்றும் மேவார் பகுதிகளை கைப்பற்றுவதை முஸ்லிம் படைகளுக்கு அசாத்தியமாக்கியது. 1351 இல் தில்லி சுல்தானகம் உடைந்த பின்னர் வேறு சில கோட்டைகளும் நகரங்களும் ராசபுத்திரர்களிடம் இழந்தன. 1388 இல் பிரூஸ் துக்ளக் இறந்தவுடன், மீதமுள்ள கோட்டைகளான அஜ்மீர் மற்றும் நாகவுர் ஆகியவை தங்கள் சொந்த பரம்பரை ஆளுநர்களின் கீழ் வந்தன. துருக்கி தண்டானி பழங்குடியினர்கள் சுல்தான்களாக மாறினர். நாகவுர் சுல்தான்கள் வர்த்தகம், விவசாயம் மற்றும் கால்நடைகள், ஆடுகள் மற்றும் ஒட்டகங்களின் பரந்த மந்தைகளிலிருந்து மக்கள் சம்பாதித்த பணத்திற்கு வரிவிதித்தனர். கூடுதலாக, டெல்லி சுல்தானகத்தைப் போலவே, ஜாசியா வரியும் மற்றும் இந்துக்களிடமிருந்து எடுக்கப்பட்ட ஒரு யாத்திரை வரியும் கருவூலத்திற்கு கணிசமான தொகையை கொண்டு வந்தது. அதன்மூலம் தண்டானி துருக்கியர்கள் தங்கள் அண்டை நாடுகளுடன் போரில் ஈடுபட உதவியது.
# மேற்கு வழித்தடம், சென்னை புறநகர்


**மேற்கு வழித்தடம்** (*West Line*) என்பது சென்னை (மெட்ராஸ்) நகரத்திலிருந்து மேற்கு நோக்கி செல்லும் இரண்டாவது நீளமான புறநகர் இரயில்வே பாதையாகும். இது சென்னை சென்ட்ரல் (மதராசு சென்ட்ரல்) முதல் ஜோலார்பேட்டை வரை 213 கி.மீ வரை செல்கிறது. புறநகர் சேவைகள் அரக்கோணம் வரையிலும் மற்றும் MEMU சேவைகள் ஜோலார்பேட்டை வரையிலும் இயக்கப்படுகிறது. 2009 ஆம் ஆண்டு கணக்கெடுப்பின்படி, அரக்கோணம்-சென்னை பிரிவில் இயக்கப்படும் 171 புறநகர் இரயில்களில், ஒவ்வொரு நாளும் சுமார் 400,000 பயணிகள் பயணம் செய்கிறார்கள்.
# மேரி அக்னெசு சேசு


**மேரி அக்னெசு சேசு** (*Mary Agnes Chase*) (1869–1963) என்ற அமெரிக்கத் தாவரவியல் அறிஞர், புற்களை ஆராய்ச்சி செய்தவருள் ஒருவர் ஆவார். புல் இனத் தாவரங்களை ஆராய்ச்சி செய்யும் இயலுக்கு, புல்லியல் (Agrostology) என்று பெயர் ஆகும். இந்த இனத்தாவரங்கள், பொவேசி (Poaceae அல்லது Gramineae) என்ற தாவரவியல் வகைப்பாட்டின் கீழ் அமைக்கப்பட்டுள்ளது.  

## தாவர அலகு
ஓமோலெபிசு (Homolepis), சுகுடாச்னே (Scutachne) என்பவை, இவரின் பெயரில் உள்ள இரண்டு தாவர அலகு ஆகும். இவர் பெயரில் உள்ள தாவர இனம் வருமாறு;-  
- (பொவேசி) *Agnesia* & *Novon* 3(3): 306, f. 1. (1993)

## வெளியீடுகள்
- & 1910. The North American species of *Panicum*. *Bulletin of the United States National Museum*.
- 1922. *First book of grasses: The structure of grasses explained for beginners*. The Macmillan Company.
- 1950, revision. *Manual of grasses of the United States*. U.S. Dept. of Agriculture.
- & 1962. *Index to Grass Species*. G.K. Hall.
# வச்சிரலோங்கோன்



**வச்சிரலோங்கோன்** (*Vajiralongkorn*, ; *Wachiralongkon*), ஆட்சிப் பெயர்: **பிரபாத் சோம்தெத் பிரா வஜிர கிளாவோ சாவோ யூ குவா** (*Phrabat Somdet Phra Vajira Klao Chao Yu Hua*), பிறப்பு: 28 சூலை 1952), தாய்லாந்து மன்னர் ஆவார். இவர் மன்னர் பூமிபால் அதுல்யாதெச், அரசி சிறிக்கித் ஆகியோரின் ஒரே மகன் ஆவார். 1972 இல், இவரது 20-வது அகவையில் அவரது தந்தையினால் முடிக்குரிய இளவரசராக அறிவிக்கப்பட்டார். 2016 அக்டோபர் 13 இல் தந்தை இறந்த பின்னர் 2016 திசம்பர் 1 இல் தாய்லாந்து அரசராக முடிசூடினார். இவரது முடிசூட்டு விழா 2019 மே 4 முதல் 6 வரை நடைபெற்றது. சக்கிரி வம்சத்தின் 10-ஆவது மன்னரான இவர் **பத்தாவது இராமா** என்றும் அழைக்கப்படுகிறார்.
# உயிரியலகு

களைக் கொண்டுள்ளது.|]]  

**உயிரியலகு** (taxon, பன்மை : taxa) என்பது உயிரியல் வகைப்பாட்டியலில் பயனாகும் அடிப்படை அலகு ஆகும். 1926 ஆம் ஆண்டு அடோல்பு மேயர் (Adolf Meyer-Abich) இப்பெயரினைப் பயன்படுத்தினார். இந்த அலகு என்பது ஓர் உயிரினத்தின் ஒன்று அல்லது அதற்கு மேற்பட்ட உயிரிகளின் தொகையாகும். எனவே, இத்தொகையானது, உயிரினங்களின் குழு ஆகும். இது வகைப்பாட்டியல் அறிஞர்களால், ஓர் அலகு என ஏற்றுக் கொள்ளப்பட்டுள்ளது. ஒவ்வொரு உயிரினக் குழுவும் தனிப்பட்ட இயல்புகளைக் கொண்டு, வழக்கமாக ஒரு குறிப்பிட்ட, தனிப் பெயரால் அறியப்படுகிறது. மேலும், இப்பெயர் தனித்துவமான, ஒரு குறிப்பிட்ட தரவரிசையில் அமைக்கப்படுகிறது. அப்பெயர் அனைத்துலக உயிரியல் அறிஞர்களால், குறிப்பாக ஏற்றுக் கொள்ளப்படுகிறது. இப்பெயரினைப் பேண, பன்னாட்டு பெயரீட்டு முறை பின்பற்றப்படுகிறது.
# சாரோசு தொடர் 132

(சாரோசு 132, நிகழ்வு 45)]]  
: நிலம்பூர், இந்தியா (சாரோசு 132, நிகழ்வு 46)]]  
கதிரவ மறைப்புகளுக்கான **சாரோசு தொடர் 132** நிலாவின் இறங்கு முனையில் 18 ஆண்டுகள் மற்றும் 11 நாட்களுக்கு ஒரு முறை இடம்பெறுகின்றது. இத்தொடரில் மொத்தம் 71 மறைப்புகள் நிகழ்கின்றன. இத்தொடர் நிலாவுக்கான சாரோசு தொடர் 125 உடன் தொடர்புள்ளது.  

## நிழல் மறைப்புகள்
கருநிழல் மறைப்புகள் (*Umbral eclipses*; வளைய, முழுமையான, கலப்பு) பின்வருவனவற்றுள் ஒன்றாக மேலும் வகைப்படுத்தப்படுகின்றன:  

1. மையம் (இரண்டு வரம்புகள்)
1. மையம் (ஒரு வரம்பு) அல்லது
1. மையமல்லாதது (ஒரு வரம்பு).

சரோசு தொடர் 132 இல் மேற்குறிப்பிட்ட வகைப்புகளின் புள்ளிவிவர பரவல் பின்வரும் அட்டவணையில் உள்ளது:  


## நிகழ்வுகள்
# சோவேட்டோ எழுச்சி


**சோவேட்டோ எழுச்சி** (*Soweto uprising*) என்பது தென்னாப்பிரிக்காவில் 1976 சூன் 16 காலையில் கறுப்பினப் பள்ளி மாணவர்களால் ஆரம்பிக்கப்பட்ட தொடர் ஆர்ப்பாட்டங்கள் ஆகும்.  

ஆபிரிக்கான மொழியை உள்ளூர்ப் பாடசாலைகளில் பயிற்று மொழியாக அறிவிக்கப்பட்டதை எதிர்க்கும் பொருட்டு, சோவேட்டோ நகரின் பல பாடசாலைகளில் படிக்கும் கறுப்பின மாணவர்கள் வீதிகளில் இறங்கி ஆர்ப்பாட்டங்களில் ஈடுபட்டனர். 20,000 மாணவர்கள் வரை இப்போராட்டங்களில் கலந்து கொண்டதாக மதிப்பிடப்பட்டுள்ளது. மாணவர்களின் போராட்டங்களை அடக்க காவல்துறையினர் வரவழைக்கப்பட்டன்ர். காவல்துறையினரின் துப்பாக்கிச் சூட்டுக்கு 700 பேர் வரை இறந்ததாக மதிப்பிடப்பட்டது. ஆனாலும், அதிகாரபூர்வமாக 176 மாணவர்கள் கொல்லப்பட்டதாக அறிவிக்கப்பட்டது. இந்த நிகழ்வுகளை நினைவுகூரும் வகையில், சூன் 16 ஆம் நாள் தென்னாப்பிரிக்காவில் "இளைஞர் நாள்" என நினைவுகூரப்படுகிறது.
# கோபி சுந்தர்

**கோபிசுந்தர் சி. எஸ்** (Gopisundar C. S) தொழில் ரீதியாக கோபி சுந்தர் என்று அழைக்கப்படும் இவர் ஒரு இந்திய இசை இயக்குநரும், நிகழ்ச்சியாளரும், பாடகரும், பாடலாசிரியரும், நடிகரும் மற்றும் கலைஞருமாவார். மேலும் இவர் ஏற்கனவே இயற்றப்பட்ட படைப்புகளிலிருந்து இசையைப் பிரித்தெடுப்பதில் திறமையானவர் ஆவார். தொலைக்காட்சி விளம்பரங்களுக்கு இசையமைத்து தனது வாழ்க்கையைத் தொடங்கினார். ஏனெனில் அவர் கிட்டத்தட்ட 5,000 ஜிங்கிள்ஸைக் கொண்டுள்ளார். ஒரு விசைப்பலகை நிகழ்ச்சியாளராக, இசையமைப்பாளர் இரட்டையர் விஷால்-சேகர் உட்பட பல இசை இயக்குனர்களுடன் இவர் பணி புரிந்துள்ளார். அதன் இசைக்காக இவர் பிண்ணனிக் குரல்களையும் வழங்கியுள்ளார். 2006 ஆம் ஆண்டில் திரைப்பட இசையமைப்பாளராக அறிமுகமான இவர், மலையாளம், தெலுங்கு மற்றும் தமிழ் மொழிப் படங்களில் வணிக ரீதியாக பல வெற்றிகரமான பாடல்களைத் தந்துள்ளார்.  

ஆர்வமுள்ள இசைக்கலைஞர்களை ஊக்குவிப்பதற்கும் குறைந்த பொருள் செலவிலான தயாரிப்புகளை சாத்தியமாக்குவதற்கும் ஒரு யோசனையுடன் கோபி சுந்தர் தனது சொந்த பதிவு நிறுவனமான கோபி சுந்தர் இசை நிறுவனத்தை 2014 இல் தொடங்கினார். 2016 ஆம் ஆண்டில், துபாயில் "பேண்ட் பிக் ஜி" என்ற நேரடி இசை நிகழ்ச்சியை நிகழ்த்தினார். இவர் தனது ஒலிப்பதிவு தொகுப்புகள் மற்றும் திரைப்பட இசையமைப்புகளுக்காக பல விருதுகளை வென்றுள்ளார். இதில் தேசிய திரைப்பட விருது, கேரள மாநில திரைப்பட விருது மற்றும் இரண்டு தென்னிந்திய பிலிம்பேர் விருதுகள் ஆகியவை அடங்கும். 2017 ஆம் ஆண்டில், இவரது இரண்டு பாடல்களும், *புலிமுருகன்* படத்தின் பின்னணி இசையும் 90 வது அகாதமி விருதுகள் பரிந்துரைகளில் சிறந்த அசல் பாடல் மற்றும் சிறந்த அசல் இசை பிரிவுகளில் போட்டிக்கு தேர்ந்தெடுக்கப்பட்டன, ஆனால் எதுவும் பரிந்துரைக்கப்படவில்லை.  

## ஆரம்ப கால வாழ்க்கை
சுரேஷ் பாபு மற்றும் லிவிக்கு என்பவர்களுக்குப் பிறந்த சுந்தர் தனது குழந்தைப் பருவத்தின் பெரும்பகுதியை கொச்சியில் கழித்தார். இவரது தந்தையின் ஒலிப்பதிவுக் கூடத்தில் பணிபுரிவதிலிருந்தும், தனது தாயுடன் வானொலியைக் கேட்பதிலிருந்தும் இவரது ஆரம்பகால ஆர்வம் தொடங்கியது. பள்ளி நாட்களில், சுந்தர் படிப்பை விட கைம்முரசு இணை மற்றும் கிளபம் வாசிப்பதில் ஆர்வமாக இருந்தார். இறுதியில், அவர் தனது பத்தாம் வகுப்புத் தேர்வில் தோல்வியடைந்த பின்னர் பள்ளியை விட்டு வெளியேறியபோது, இவரது கனவுகளைத் தொடர இவரது பெற்றோர் போதுமான ஆதரவாக இருந்தனர். இசையில் ஒரு தொழிலாக மேற்கொள்வதில் ஆர்வமுள்ள இவர் சென்னைக்குச் சென்றார், அங்கு இவர் அரசு இசைக் கல்லூரியில் சேர்ந்தார். ஆனால் அதில் ஏமாற்றத்தை உணர்ந்தார்.  

### தொழிலின் ஆரம்ப ஆண்டுகளில்

## உடன் பணிபுரிபவர்கள்
அமல் நீரத் இயக்கிய படங்களுக்கு சுந்தர் அதிகம் இசையமைத்துள்ளார். ரோஷன் ஆண்ட்ரூஸ், அருண்குமார் அரவிந்த், வைசாக், திரைக்கதை எழுத்தாளர் பாபி-சஞ்சய் மற்றும் முரளி கோபி ஆகியோருடன் இவர் அடிக்கடி தொடர்பு கொண்டிருந்தார். இவர் இசையமைத்த பாடல்களுக்கான பெரும்பாலான பாடல்களை ரபீக் அகமது எழுதியுள்ளார். இருப்பினும், பாடலாசிரியர்களான சந்தோஷ் வர்மா மற்றும் பி.கே.ஹரி நாராயணன் ஆகியோருடன் இவர் விரிவாக பணிபுரிந்துள்ளார்.  

## குடும்பம்
கோபி சுந்தர் பிரியா என்பவரை மணந்தார். தம்பதியருக்கு மாதவ் மற்றும் யாதவ் என்ற இரண்டு குழந்தைகள் உள்ளனர். பிரியாவும் சுந்தரும் தற்போது பிரிந்துவிட்டனர் அவர்களது விவாகரத்து வழக்கு இன்னும் நீதிமன்றத்தில் உள்ளது. பாடகர் அபயா ஹிரன்மயிஉடன் சுந்தர் ஒரு உறவில் நுழைந்தார். ஜூலை 2018 இல், இவர்கள் 9 ஆண்டுகளாக ஒன்றாக இருந்ததை வெளிப்படுத்தினார்.
# இந்திய மரத் தவளை


## விளக்கம்
யின் கண்டலமாவில் ]]  
இந்த தவளைகளானது சுமார் 7–8 செ.மீ.&nbsp; உடல் நீளம் கொண்டவை. இவை பெரும்பாலும் பழுப்பு, மஞ்சள், சாம்பல் அல்லது மேலே வெண்மையான நிறத்தைக் கொண்டவையாக இருக்கும். உடலில் புள்ளிகள் அல்லது திட்டுகளுடன் இருக்கும். மேலும் அரிதாக தலையின் பின்புறம் மற்றும் பின்புறத்தின் முன்புறத்தில் மணற்கடிகை வடிவ உருவத்துடன் இருக்கும். லோரல் மற்றும் கன்னப் பொட்டு எலும்புப் பகுதிகள் கருத்திருக்கும். மேல் உதட்டில் ஒரு மெல்லிய கோடு இருக்கும். தொடைகளின் பின்புறம் வட்டமான, மஞ்சள் புள்ளிகளைக் கொண்டிருக்கும், இவை பொதுவாக அடர்-பழுப்பு அல்லது ஊதா நிற வலைப்பின்னலால் பிரிக்கப்படுகின்றன. மேலே உள்ள தோல் மென்மையானது. கண்ணிலிருந்து தோள்பட்டை வரை ஒரு மடிப்பு நீண்டுள்ளது. ஆண் தவளைகளுக்கு உள் குரல் பைகள் உள்ளன.  

## பரவல் மற்றும் சூழலியல்
இவை பூட்டான், இந்தியா, நேபாளம் , இலங்கை, மேற்கு மற்றும் தெற்கு வங்காளதேசம் முதல் சிட்டகாங் மாவட்டம் வரை பரவலாக உள்ளன; மேலும் இதன் எல்லைக்கு அருகிலுள்ள சீனா மற்றும் மியான்மரிலும் பரவி இருக்ககூடும். இந்த தவளை பன்னாட்டு இயற்கைப் பாதுகாப்புச் சங்கத்தால் தீவாய்ப்பு கவலை குறைந்த இனமாக பட்டியலிட்டுள்ளது.
# கூர்வாய் அழகுத் தவளை


**கூர்வாய் அழகுத் தவளை** (*Microhyla ornata* பொதுவாக *the ornate narrow-mouthed frog, ornate narrow-mouthed toad, or ornamented pygmy frog,* என்றும் அறியப்படுகிறது ). என்பது தெற்காசியாவில் காணப்படும் ஒரு வகை கூர்வாய்த் தவளை ஆகும். இந்த நீர்நில வாழ்வனமானது காஷ்மீர், நேபாளம், தீபகற்ப இந்தியா மற்றும் அந்தமான் நிக்கோபார் தீவுகள், இலங்கை, வங்கதேசம் போன்ற பகுதிகளில் பரவியுள்ளது. இது முன்னர் *மைக்ரோஹைலா ஃபிசிப்சை* ஒத்ததாக கருதப்பட்டது; எனவே, இதன் வேறு பொதுவான பெயர்கள் வேறு எந்தவொரு இனத்தையும் குறிக்கலாம்.  

## விளக்கம்

*மைக்ரோஹைலா* பேரினத் தவளைகள் சிறியவை. பொதுவாக இவற்றின் முதுகுப் புறப் பகுதியில் உள்ள அம்பு வடிவ அடையாளத்தால் இவற்றை அடையாளம் காணலாம். இவை பொதுவாக அடர் பழுப்பு நிற தோல்திட்டுடன் மஞ்சள் நிறத்தில் இருக்கும். இந்த இனமானது சிறிய தலை கொண்டதாக, பற்கள் அற்றதாகவும், தெளிவான செவிப்பகுதி இல்லாததாகவும் இருக்கும். விரல் நுனிகளில் கரண்டி வடிவமானவையாகவும் மற்றும் விரல்களுக்கு இடையில் சிறிய வலைப் பின்னல் உள்ளது. ஆண் தவளைகளுக்கு கலவித்திண்டு இல்லை. பின்புறத்தில் உள்ள தோல் மென்மையானது, என்றாலும் அதில் சில பொக்குகள் உள்ளன. ஆண் தவளைகள் மூக்கு முதல் ஆசனவாய்வரை சுமார் நீளமுள்ளவையாகவும், பெண் தவளைகள் சுமார் நீளமுள்ளவையாகவும் உள்ளன.  

## பரவல் மற்றும் வாழ்விடம்
கூர்வாய் அழகுத் தவளை வங்கதேசம், பூட்டான், இந்தியா, நேபாளம், பாக்கிதான், இலங்கை ஆகிய பகுதிகளைப் பூர்வீகமாகக் கொண்டுள்ளது. வெப்பமண்டல மற்றும் துணை வெப்பமண்டல புல்வெளிகள், சவன்னாக்கள் மற்றும் புதர்நிலங்கள் முதல் வெப்பமண்டல மற்றும் துணை வெப்பமண்டல ஈரமான அகல காடுகள், வெப்பமண்டல மற்றும் துணை வெப்பமண்டல உலர் அகன்ற இலைக் காடுகள் மற்றும் வெப்பமண்டல மற்றும் துணை வெப்பமண்டல ஊசியிலைக் காடுகள் வரையிலான வாழிடங்களில் இது புல் மற்றும் இலைக் குப்பைகளில் காணப்படுகிறது .  

சில வாழிடங்களில், இந்த தவளை யானை லத்திகளை ( சாணம்) தன் இருப்பிடமாக கொள்கின்றன .  

## உயிரியல்
கூர்வாய் அழகுத் தவளை காடுகளின் தரையில் இலைக் குப்பைகளில் பாதி மறைந்து வாழ்கிறது. இது முதன்மையாக இரவாடி விலங்கு என்றாலும் இது மழைக்காலத்திலும் பகலிலும் நடமாடக்கூடியது. இது மழைக்காலத்தில் உருவாகும் குளம், குட்டைகளில் இனப்பெருக்கம் செய்கிறது.  

## நிலைமை
இந்த தவளை பரந்த பரப்பளவில் வாழ்விடத்தைக் கொண்டுள்ளது. மேலும் இதன் எண்ணிக்கையானது நிலையானதாகத் தோன்றுகிறது. எனவே பன்னாட்டு இயற்கைப் பாதுகாப்புச் சங்கம் இதை " தீவாய்ப்புக் கவலை குறைந்த இனம் " என்று வகைப்படுத்தி உள்ளது. ஏனெனில் இதன் எண்ணிக்கை விகிதத்தில் வீழ்ச்சி ஏதேனும் இருந்தால், அதை மிகவும் அச்சுறுத்தலுக்கு உள்ளான இனம் என்ற பிரிவில் பட்டியலிட நியாயமான காரணங்கள் இல்லை என்று கருதுகிறது. இது காணப்படக்கூடிய பகுதிகளில் பொதுவாக பல்வேறு வாழ்விட வகைகளை ஏற்றுக்கொள்ளக்கூடியது. இந்த இனத்திற்கு குறிப்பிட்ட அச்சுறுத்தல்கள் எதுவும் அடையாளம் காணப்படவில்லை.
# சாந்தனு மொய்த்ரா


**சாந்தனு மொய்த்ரா** (Shantanu Moitra) என்பவர் 1968 சனவரி 22 அன்று பிறந்த இந்தி திரையுலகில் பாடல்களை இயற்றிய ஓர் இந்திய பின்னணி இசை இயக்குனராவார். *பரினிதா* (2005), க*சாரோன் குவைசெய்ன் அய்சி* (2005), *இலகே ரகோ முன்னாபாய்* (2006) மற்றும் *3 இடியட்ஸ்* (2009) ஆகிய படங்களில் இசையமைத்ததற்காக நன்கு அறியபட்டவராவார். சுபா முட்கல் பாடிய *மான் கே மஞ்சீரே* மற்றும் *அபே கே சாவன்* போன்ற சொந்த இசைத் தொகுப்புகளையும் இவர் கொண்டுள்ளார். 2014 ஆம் ஆண்டில், *நா பங்காரு தல்லி* என்ற திரைப்படத்திற்கான சிறந்த இசை இயக்கத்திற்கான (பின்னணி இசை) தேசிய திரைப்பட விருதைப் பெற்றார்.  

## ஆரம்பகால வாழ்க்கை மற்றும் கல்வி
சாந்தனு உத்தரப் பிரதேசத்திலுள்ள, இலக்னோவில் பிறந்தார். அங்கு இவரது தந்தை ஒரு பெங்காலி இசைக் குடும்பத்திலிருந்து வந்தவர். இவர் தனது குடும்பத்தினருடன் டெல்லிக்குச் சென்றபோது மிகவும் சிறுவயதாக இருந்தார். ஆரம்பத்தில் இவர் மேற்கு டெல்லியில் உள்ள படேல் நகரில் வசித்து வந்தார். பூசா சாலையில் உள்ள ஸ்பிரிங்டேல்ஸ் பள்ளியில் படித்தார். அங்கு, இவர் ஒரு இசைக்குழுவின் தலைவராகவும், பாடகராகவும் இருந்தார் 1982 ஆம் ஆண்டில், இவரது இசைக்குழு பள்ளியின் முதல் ராக் நிகழ்ச்சியை நடத்தியது. "தில்லியிலுள்ள ஸ்பிரிங்டேல்ஸ் பள்ளி வழக்கமாக இசைக்காக மட்டும் விருதுகளை வழங்கவில்லை. இசையில் நான் செய்த பங்களிப்புக்காக பள்ளியில் ஒரு விருதைப் பெறுவது இன்னும் சிறப்பாக இருந்தது. நான் இப்போது திரும்பிப் பார்க்கும்போது, அந்த விருது எனக்கு மிகுந்த நம்பிக்கையைத் தந்தது என்று நான் நினைக்கிறேன், "என்று அவர் கூறுகிறார்.  

இந்த இசைக்குழு நகர்ப்புற-நாட்டுப்புற பாடகரும், ஸ்பிரிங்டேல்சின் முன்னாள் மாணவருமானன சுஷ்மித் போஸிடமிருந்து இசைப் பயிற்சியையும் பெற்றனர். இவர் எப்போதாவது இவர்களுக்கு கற்பிப்பார். பின்னர் தெற்கு தில்லியில் உள்ள சித்தரஞ்சன் பூங்காவிற்கு குடிபெயர்ந்தார்  

டெல்லி பல்கலைக்கழகத்தின் கல்காஜி தேஷ்பந்து கல்லூரியில் படித்த இவர் பொருளாதாரத்தில் பட்டம் பெற்றுள்ளார்.  

## தொழில்
மொய்த்ரா ஒரு விளம்பர நிறுவனத்தில் வாடிக்கையாளர் சேவை அதிகாரியாக தனது வாழ்க்கையைத் தொடங்கினார். அந்த நேரத்தில் இவருக்கு இசை ஒரு பொழுதுபோக்காக இருந்தது. தற்செயலாக விளம்பரங்களுக்கு இசையமைக்கத் தொடங்கினார். நிறுவனத்தின் தலைவரான பிரதீப் சர்க்கார் கடைசி நிமிடத்தில் ஒரு விளம்பர ஜிங்கிள்சை இசையமைக்கும்படி கேட்டார். சில்லு பொருளான "அங்கிள் சிப்சு"க்கு "போல் மேரே லிப்ஸ். ஐ லவு அங்கிள் சிப்சை விரும்புகிறேன்" என்பது ஜிங்கிள். இது உடனடி வெற்றியாக மாறியது. பின்னர் இவர் பிரதீப் சர்க்காருக்காக பல ஜிங்கிள்ஸ் மற்றும் பல விளம்பர பிராண்டுகளை இயற்றினார்.  

## விருதுகள்

- சிறந்த இசையமைப்பாளருக்கான தேசியத் திரைப்பட விருது (பின்னணி இசை) - நா பங்காரு தல்லி (2013)
# திருமாந்தாம்குன்னு கோயில்



**திருமாந்தாம்குன்னு கோயில்** (Thirumandhamkunnu Temple) என்பது தென் இந்தியா கேரள மாநிலத்தின் மலப்புறம் மாவட்டத்தில் வள்ளுவநாடு இராஜவம்சத்தின் தலைநகராக இருந்த பெரிந்தல்மண்ணையின் அங்காடிபுரத்தில் உள்ள வரலாற்று முக்கியத்துவம் வாய்ந்த இந்து சமயக் கோவிலாகும் . கோயில் தெய்வத்தின் பெயர், திருமாந்தாம்குன்னில் அம்மா என்பதாகும். வள்ளுவநாட்டு மன்னர்களின் பரதேவதையாகும் (அதிகாரப்பூர்வ தெய்வம்). உள்ளூர் நிலப்பிரபுத்துவ மன்னர்கள் இடைக்காலத்தில் இப்பகுதியை ஆண்டனர். வள்ளுவநாடு மன்னர்களின் நாயர் போர்வீரர்கள் (சாவர்கள் அதாவது தியாகிகள்) புகழ்பெற்ற மாமாங்கம் திருவிழாவில் பங்கேற்க இந்த கோயிலிலிருந்து திருநாவாய்க்கு புறப்பட்டு சென்றுள்ளனர். திருமாந்தாம்குன்னு கோயிலின் பிரதான நுழைவாயிலுக்கு முன்னால் சாவர் தாரா ("தியாகிகளின் தளம்") என்று அழைக்கப்படும் ஒரு நினைவு அமைப்பைக் காணலாம்.  

## கோயில் தெவங்கள்
இந்த கோயில் ஒரு முக்கியமான யாத்ரீக மையமாகவும் உள்ளது, குறிப்பாக கிரிகோரியன் நாட்காட்டியின் மார்ச் மற்றும் ஏப்ரல் மாதங்களில் கொண்டாடப்படும் பதினொரு நாள் ஆண்டு தோறும் நடைபெறும் கோவில் திருவிழாக்களுக்கு மிகவும் புகழ் பெற்றது. கோயிலின் "முக்கிய தெய்வம்" சிவபெருமான் ஆவார். ஆனால் இங்கு புகழ்பெற்ற தெய்வமாக சிறீ பத்ரகாளி அல்லது சிறீபார்வதி இருகிறார். உள்ளூரில் திருமாந்தாம்குன்னிலம்மா என்று அழைக்கப்படுகிறார். மற்றும் பிள்ளையாரும் இங்குள்ளார். இங்கு பிரபலமான மாங்கல்ய பூசை செய்யப்படுகிறது. மாங்கல்ய பூசை ஒருவரின் திருமணத்திற்கான தடைகளை நீக்கும் என்று பக்தர்கள் நம்புகிறார்கள். திருமாந்தாம்குன்னிலம்மா இந்து மதத்தில் *சக்தி தேவி* என்றும் கருதப்படுகிறார். தாருகன் என்ற அரக்கனைக் கொல்ல சிவபெருமானின் மூன்றாவது கண்ணிலிருந்து பத்ரகாளி பிறந்ததாக நம்பபப்படுகிறது. பத்ரா என்றால் நல்லது என்றும் காளி என்றால் காலத்தின் தெய்வம் என்றும் பொருள். பத்ரகாளி செழிப்பு மற்றும் இரட்சிப்புக்காக வணங்கப்படுகிறார். தேவி படைப்பாளர், பாதுகாவலர், அழிப்பவர், இயற்கை மற்றும் குண்டலினி என்றும் கருதப்படுகிறார். மாங்கல்ய பூசை, இருக்கு வேத இலட்ச அர்ச்சனை, சந்தட்டம் மற்றும் கலம்பட்டு ஆகியவை திருமாந்தாம்குன்னு கோயிலின் முக்கியமான மத பிரசாதங்களாகும்.  

## அமைப்பு
இந்த இந்து கோவிலுக்கென சில குறிப்பிட்ட சடங்குகள் உள்ளன. அவை பிறரால் பின்பற்றப்படுவதில்லை. திருமாந்தாம்குன்னு கோயில் முற்றங்கள் கீழே அமைந்துள்ள கிராமப்புறங்களின் காட்சியை வழங்கும் ஒரு மலையடிவாரத்தில் உள்ளன.  

## புராணக்கதை
சூர்யா வம்சத்தின் மன்னர் மந்தாத்தா தனது இராஜ்யத்தை நீண்ட காலம் ஆட்சி செய்தார். பின்னர் அவர் தனது வாரிசுகளுக்கு இராச்சியத்தை விட்டுவிட்டு, உயர்வான கடவுளான சிவனை தியானிக்கவும், இறுதியில் சிவனின் பாதத்தை அடையவும் தேர்வு செய்தார். சிவன் இவரது தவத்தில் மகிழ்ச்சி அடைந்தார். கயிலை மலையில் மன்னர் மந்தாத்தா முன் தோன்றினார். சிவன் அவருக்கு மிகவும் பிடித்த மற்றும் புனிதமான இலிங்கத்தை வழங்கினார். இது பார்வதியால் வணங்கப்பட்டது. வரமளித்தப் பின்னர் கடவுள் மறைந்துவிட்டார்.  

திருமாந்தாம்குன்னு பூரம், கோயிலின் வருடாந்த திருவிழாவாகும். இது 11 நாள் கொண்டாடப்படுகிறது. இது மலப்புறம் மாவட்டத்தில் ஒரு முக்கிய திருவிழாவாகும். இதில் "ஆறாட்டு" ஒரு அழகான வழக்கமாகும். தேவியின் குளியல் விழாவான ஆறாட்டு, இதில் உயரமான யானை மீது புனித சிலை கொண்டு செல்லப்படுகிறது. மேலும் 5 யானைகளுடன் கோயிலுக்கு அருகிலுள்ள ஏரிக்கு செல்கிறது. சிலைக்கு கோயிலின் பிரதான வழங்குநரால் புனித குளியல் வழங்கப்பட்டு மீண்டும் கோவிலுக்குள் கொண்டு செல்லப்படுகிறது.
# புள்ளித் தவளை



**புள்ளித் தவளை** (Megastomatohyla mixomaculata) அல்லது (Variegated tree frog) என்பது ஹைலிடிக் என்ற குடும்பத்தைச் சார்ந்த ஓரிட வாழ்வி தவளையாகும். இவை மெக்சிக்கோ நாட்டில் இயற்கை வாழ்விடங்களான துணை வெப்பமண்டல அல்லது வெப்பமண்டல ஈரமான மான்ட்டேன் காட்டுப்பகுதியில் ஓடும் ஆற்றை வாழிடமாகக் கொண்டுள்ளது. தற்போதைய நிலவரப்படி அதிகமாக (Habitat destruction) அழிக்கப்பட்டுவருகிறது.
# பூந்தானம் நம்பூதிரி



**பூந்தானம் நம்பூதிரி** (Poonthanam Nambudiri) என்பவர் பதினாறாம் நூற்றாண்டில் வாழ்ந்த ஒரு பிரபல கவிஞரும், குருவாயூர் குருவாயூரப்பன் பக்தரும் ஆவார். இவர் இந்தியாவின் கேரளாவின் மலப்புறம் மாவட்டத்தில் கீழாற்றூரில் வசித்து வந்தார். பூந்தானம் என்பது அவரின் குலப் பெயர் ஆகும். மலையாளத்தில் "தெய்வீக ஞானத்தின் பாடல்" என்று பொருள்படும் *ஞானப்பனா* என்ற இவரது தலைசிறந்த படைப்புக்காக இவர் நினைவுகூரப்படுகிறார். மலையாளத்தில் இவரது மற்ற முக்கிய கவிதைகள் *பாசா கர்ணாமிருதம்* மற்றும் *குமாரகரணம்* அல்லது *சந்தனகோபாலபனா* என்பதாகும். இவரது மற்ற படைப்புகளில் இராகவியம், விஷ்ணுவிலாசம் மற்றும் சமசுகிருதத்தில் சீதாராகவம் மற்றும் நவீன மலையாளத்தில் விஷ்ணுகீதா மற்றும் பஞ்சதந்திரம் ஆகியவை அடங்கும்.  

கேரளாவில் இன்னும் பிரபலமாக இருக்கும் பல பாடல்கள் மற்றும் பிரார்த்தனை பாடல்களுக்கு பூந்தானமே காரணமாவார்.  

## ஆரம்ப கால வாழ்க்கை
பூந்தானம் 1547 ஆம் ஆண்டில் அசுவினி நாளில் மாசி மாதத்தில், மலப்புறம் மாவட்டத்தில் பெரிந்தல்மண்ணைக்கு அருகிலுள்ள கீழாற்றூரில் ஒரு நம்பூதிரி பிராமணக் குடும்பத்தில் பிறந்தார். இவர் தனது 20 வயதில் திருமணம் செய்து கொண்டார், ஆனால் நீண்ட காலமாக அவர்களுக்கு குழந்தைகள் இல்லை. அவர் 'சந்தனா கோபாலம்' ஓதுவதன் மூலம் குருவாயூர் இறைவனைப் பிரியப்படுத்தத் தொடங்கினார். பின்னர் இவருக்கு ஒரு மகன் பிறந்தார். அதற்கான ஒரு கொண்டாட்டத்திற்கு அழைப்பு விடுத்தார். தெரிந்த அனைவரும் அழைக்கப்பட்டனர். ஆனால் அன்னபிரசனம் விழாவுக்கு ஒரு மணி நேரத்திற்கு முன்பே குழந்தை இறந்துவிட்டது. துயரமடைந்த பூந்தானம் குருவாயூர் கோயிலி தஞ்சம் புகுந்து குமாரகரணத்தின் புராணக் கதையுடன் பிரார்த்தனை செய்யத் தொடங்கினார். மனம் உடைந்த பூந்தானம், ஒரு குழந்தையாக, ஒரு கணம், தனது மடியில் படுத்துக் கொண்ட குருவாயுரப்பனால் ஆறுதலடைந்ததாகக் கூறப்படுகிறது. அவர் கிருட்டிணரை தனது மகனாக கருதி ஞானம் அடைந்தார். ஞானப்பனாவில் அவர் எழுதுகிறார்: "சிறிய கிருட்டிணர் நம் இதயத்தில் நடனமாடுகையில், நமக்கு சொந்தமான சிறியவர்கள் தேவையா?" . பூந்தானம் தனது வாழ்நாள் முழுவதையும் பாகவதத்தைப் படித்து, இறைவனின் மகிமைகளை எளிய மலையாளத்தில் பாடினார். இவரது மகத்தான பணி, ஞானப்பனா என்பது இந்த காலகட்டத்தில் இயற்றப்பட்டது. இவரது வீடான பூந்தானம் இல்லம் என்பது இப்போது குருவாயூர் தேவஸ்வத்தின் கீழ் உள்ளது.  

## பூந்தானம் மற்றும் மேல்பத்தூர்
இவர் குருவாயூருடன் தொடர்புடைய மற்றொரு பிரபல கவிஞரான மேல்பத்தூர் நாராயண பட்டத்திரியின் சமகாலத்தவர். மலையாளத்தில் தனது "ஞானப்பனா" என்ற ஒரு படைப்பைப் படிக்க பூந்தானம் விடுத்த வேண்டுகோளை நிராகரித்துவிட்டார். பூந்தானத்தின் பணிவு மற்றும் பக்தியால் ஈர்க்கப்பட்ட குருவாயூர் குருவாயூரப்பன் இவரது படைப்புகளுக்கு முன்னுரிமை அளித்ததாகவும், பூந்தானத்தின் "சந்தானகோபாலபனா"வை புறக்கணித்ததற்காக பட்டத்திரியை ஒரு முறை கண்டித்தார் எனவும் அவர் பட்டத்திரியின் விபக்தியிலிருந்து பூந்தானத்தின் உண்மையான பக்திக்குத் திருப்பினார் என்றும் புராணக்கதை கூறுகிறது.  

## இறப்பு
புராணத்தின் படி, 1640 ஆம் ஆண்டில் பூந்தானம் இந்த உலகத்தை விட்டு வெளியேறினார். அவர் சொர்க்கத்திற்கு புறப்படுவதாக அறிவித்தபோது, தன்னுடன் சேர விரும்பும் எவரையும் அவர் அழைத்தார். இதை கிராம மக்கள் அனைவரும் மறுத்துவிட்டனர். இறுதியில், நோய்வாய்ப்பட்ட மனைவியை பராமரித்த ஒரு வேலைக்காரி மட்டுமே அவனுடைய பரலோக பயணத்தில் அவருடன் சேர்ந்து கொண்டதாக தெரிகிறது.
# மேற்கு வடக்கு வழித்தடம், சென்னை புறநகர்


**மேற்கு வடக்கு வழித்தடம்** (*West North Line*) என்பது சென்னை (மெட்ராஸ்) நகரத்திலிருந்து மேற்கு - வடக்கு நோக்கி செல்லும் ஐந்தாவது நீளமான புறநகர் தொடருந்து வழித்தடமாகும். இந்த வழித்தடமானது சென்னை சென்னை மத்திய மூர் மார்க்கெட் கட்டிடம் முதல் திருப்பதி வரை உள்ளது. புறநகர் இரயில் சேவைகள் திருத்தணி வரையிலும் மற்றும் MEMU சேவைகள் திருப்பதி வரையிலும் இயக்கப்படுகிறது.
# மேற்கு தெற்கு வழித்தடம், சென்னை புறநகர்


**மேற்கு தெற்கு வழித்தடம்** (*West South Line*) சென்னை (மெட்ராஸ்) நகரத்திலிருந்து மேற்கு - தெற்கு நோக்கி, 289 கி.மீ. செல்லும் மிகவும் நீளமான புறநகர் தொடருந்து வழித்தடமாகும். இந்த வழித்தடமானது சென்னைக் கடற்கரை முதல் விழுப்புரம் வரை உள்ளது. புறநகர் இரயில் சேவைகள் அரக்கோணம் வரையிலும் மற்றும் MEMU சேவைகள் வேலூர் வரையிலும் இயக்கப்படுகிறது.
# தமிழ்நாட்டின் தட்பவெப்பநிலை



இந்தியாவிலுள்ள, **தமிழ்நாட்டின் தட்பவெப்பநிலை** **(Climate of Tamil Nadu),** என்பது பொதுவாக வெப்பமண்டலக் காலநிலையாகும். இது மழைக்காலங்களில் தவிர ஆண்டு முழுவதும் வெப்பமான காலநிலையைக் கொண்டுள்ளது.  

## வரலாறு
தமிழகத்தின் காலநிலை இங்கு பெய்யும் மழையளவு மற்றும் வெப்பத்தைப் பொறுத்து வேறுபடுகிறது. கோப்பன் காலநிலை வகைப்பாட்டின் கீழ் தமிழ்நாட்டின் பெரும்பகுதி வெப்பமண்டல சவன்னா காலநிலையின் கீழ் (AW) வருகிறது. மேலும் மாநிலத்தின் ஒரு சிறிய பகுதி ஈரப்பதமான வெப்பமண்டல காலநிலையின் கீழ் வருகிறது; வறண்ட ஈரப்பதம் முதல் அரை வறண்ட வெப்பநிலை வரை மாநிலத்தின் காலநிலை இருக்கிறது. தோர்த்வைட் மற்றும் மாதரின் அணுகுமுறையின்படி ,, மாநிலத்தின் காலநிலை "அரை வறண்ட கோடை" [24 * f] என வகைப்படுத்தப்பட்டுள்ளது.  

## பருவங்கள்
தமிழ்நாட்டின் பருவகாலங்கள் தட்பவெப்பநிலையின் அடிப்படையில் நன்காகப் பிரிக்கப்படுகின்றன. தமிழ்நாட்டின் கோடைக்காலம், மார்ச், ஏப்ரல் மற்றும் மே மாதங்களில் ஏற்படுகிறது. மாநிலம் முழுவதும் கடுமையான வெப்பம் மற்றும் மழையால் வகைப்படுத்தப்படுகிறது.  

### குளிர்காலம்
குளிர்காலம் டிசம்பர் தொடக்கத்தில் தொடங்கி மார்ச் நடுப்பகுதியில் முடிவடைகிறது. குளிர்கால தட்பவெப்பநிலை இனிமையானதாக உள்ளது. இக்காலங்களில், பகல் பொழுது, பிரகாசமாகவும், வெயிலாகவும் இருக்கும். சூரிய ஒளி மிகவும் வெப்பமாக இருக்காது. சூரியன் மறைந்தவுடன் வெப்பநிலை வீழ்ச்சியடைந்து, பகலின் வெப்பம் குளிர்ந்த காலநிலைக்கு இடமளிக்கிறது.  

### மழைக்காலம்
மாநிலத்தில் மூன்று வெவ்வேறு மழைக்காலங்கள் உள்ளன:  

மேம்பட்ட மழை; மழைக்காலத்தின் பின்னடைவின் போது (அக்டோபர்-நவம்பர்) அந்தமான் தீவுகளின் சுற்றுப்புறத்தில் வெளிவரும் வெப்பமண்டல சூறாவளிகளில் இருந்து வரும் மழை;  

வடகிழக்கு பருவமழை; அக்டோபர் முதல் டிசம்பர் மாதங்கள் வரை மத்தியதரைக் கடலில் பகுதிலிருந்து வெளிப்படும் வெப்பமண்டலக் காற்றுகளால் மேற்கிருந்து ஆதிக்கம் செலுத்தும் மழையாகும்  

மூன்றாவதாக தென்மேற்கு பருவமழை; இது தமிழ்நாட்டின் வேலூர், ஜவ்வாது மற்றும் ஏலகிரி மலைத்தொடர்களில் முக்கியப் பங்கு வகிக்கிறது. இது சென்னைக்கு மழையை கொண்டு வர அதிக தீவிர மழை மேகங்களை உருவாக்குகிறது.  

மழையற்ற வறண்ட காலம் என்பது பிப்ரவரி முதல் சூன் தொடக்கம் வரை இருக்கும். வடக்கு அரைக்கோளத்தை நோக்கி வீசும் தென்மேற்கு காற்று காரணமாக மழைக்காலங்களில் தமிழ்நாடு மழை பெய்கிறது. வடகிழக்கு காற்று காரணமாக குளிர்காலத்தில் தமிழ்நாட்டில் மழை பெய்யும். மாநிலத்தின் சாதாரணமாக ஆண்டு மழையளவு சுமார் 945 மிமீ (37.2 &nbsp; இல்) ஆகும். இதில் 48% வடகிழக்கு பருவமழை வழியாகவும், 32% தென்மேற்கு பருவமழை வழியாகவும் பெய்கிறது. மாநிலமானது அதன் நீர்வளங்களை புதுப்பிக்க, மழையை முழுவதுமாக சார்ந்து இருப்பதால், பருவமழை தோல்விகள் கடுமையான நீர் பற்றாக்குறை மற்றும் கடுமையான வறட்சிக்கு வழிவகுக்கிறது.  

தமிழகம் ஏழு வேளாண்-காலநிலை மண்டலங்களாக வகைப்படுத்தப் பட்டுள்ளது: வடகிழக்கு, வடமேற்கு, மேற்கு, தெற்கு, அதிக மழை, அதிக உயரமுள்ள மலைப்பாங்கான மற்றும் காவிரி டெல்டா (மிகவும் வளமான விவசாய மண்டலம்).  

## புள்ளிவிவரங்கள்

### வெப்பநிலை
**<big>'''தமிழகத்தின் பல்வேறு நகரங்களில் சராசரி வெப்பநிலை (°C)'''</big>**

| சென்னை |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| - | - | - | - | - | - | - | - | - | - | - | - |  |
| - | - | - | - | - | - | - | - | - | - | - | - | } |

### Precipitation
# நந்தா செவிலியர் கல்லூரி



**நந்தா செவிலியர் கல்லூரி** என்பது தமிழ்நாட்டில் டாக்டர் எம்.ஜி.ஆர் மருத்துவப்பல்கலைக்கழகத்தின் இணைவு பெற்றுள்ள  
ஒரு தனியார் கல்லூரியாகும். இக்கல்லூரி தமிழ்நாட்டின் ஈரோடு மாவட்டத்தில் அமைந்துள்ளது. இக்கல்லூரி 1998 ஆண்டு தொடங்கப்பட்டது. மருத்துவத்துறையில் பெண் கல்வியை ஊக்குவிக்கும் வகையில் இக்கல்லூரி செயல்பட்டு வருகிறது  
## படிப்புகள்
இக்கல்லூரியில் பட்டயம், இளங்கலை, முதுகலைசெவிலியர் படிப்புகள் வழங்கப்பட்டு வருகின்றன.